kardosdrur/scandi-wiki huggingface dataset:
Amyotrofisk lateral sklerose

Amyotrofisk lateral sklerose (forkortet ALS) er en sjælden motorisk nervecellesygdom, som medfører nedbrud af neuroner.. Symptomerne er kraftnedsættelse i arme eller ben og hyperaktive reflekser (amyotrofi) i fingre, arme og ben. Der er også andre symptomer, så diagnosen ALS kan være svær at fastsætte. Nogle patienter oplever ingen ufrivillige sammentrækninger og spasticitet i arme/ben, men får den bulbære form, der viser sig ved synkebesvær og besvær med at tale og tygge. Herefter udvikler sygdommen sig igen i en mere "klassisk" retning. Amyotrofisk lateral sklerose rammer ca. 1-3 af 100.000.

Sygdommens karakter varierer, ligesom forløbet og overlevelsesraten er forskellig. Den gennemsnitlige overlevelse er 2-4 år fra sygdommens udbrud; derfor søger nogle patienter til assisteret selvmord. Denne overlevelsestid kan dog forlænges ved brug af respirator. Forbedret appetit, søvn, hæmmet spytproduktion, nedsat angst og depression, samt muskelafspænding er fundet hos nogle ALS-patienter, som bruger cannabinoid medicin i USA.

Der synes at være flere mænd end kvinder, der får sygdommen (1,5:1). Sygdommen er som oftest ikke arvelig. Dog estimeres det, at mellem 5 og 10 % af alle tilfælde skyldes mutationer i et af flere forskellige gener, og sygdommen kan i disse tilfælde nedarves. ALS rammer typisk personer i alderen 50 og derover, med en større grad af patienter i alderen 60-70 år, men der ses også ALS-patienter helt nede i 20'erne.

Den kendte baseballspiller Lou Gehrig har i USA lagt navn til sygdommen som den første kendte med diagnosen: I USA er ALS også kendt som Lou Gehrig's Disease. En anden kendt med ALS – som levede med den i mange år – var professor Stephen Hawking. Derudover levede animator og marinbiolog Stephen Hillenburg kendte for at skabe Svampebob Firkant og forfatter og langturssejler Troels Kløvedal med sygdommen indtil 2018.

Årsager 
I de fleste tilfælde kendes årsagen ikke. Undersøgelser har fundet statistisk overrepræsentation blandt personer, der arbejder på steder, hvor de udsættes for dieselos.

Behandling 
Forskere ved Northwestern's Feinberg School i Chicago offentliggjorde i august 2011 et afgørende gennembrud i behandlingen af ALS. Det skete ved påvisningen af, at alle ALS-patienter lider af et nedbrudt system til genbrug af proteiner. Systemet sidder i neuronerne i hjernen og rygraden. På forsøg med væv fra mus har THC, vist sig effektiv til at reducere skader i rygmarvsprøver.

Kilder 

Neurologiske sygdomme
Creighton Abrams

General Creighton Williams Abrams Jr. (født 15. september 1914, død 4. september 1974) var en amerikansk general, der havde kommandoen over de militære operationer under Vietnamkrigen, mellem 1968 og 1972. Derefter tjente han som øverstbefalende for den amerikanske hær fra 1972 til kort før sin død i 1974. M1 Abrams kampvognen er opkaldt efter ham.
Før Vietnamkrigen tjente han som oberst under 2. verdenskrig og som korpschef under koreakrigen.

Referencer

Eksterne henvisninger 

Generaler i United States Army
Vietnamkrigen
Falkenhøj

Falkenhøj er udskilt i 1787, som en parcel under Sæbygård. Gården ligger i Sæby Sogn, Løve Herred, Region Sjælland, Kalundborg Kommune.

Falkenhøj Gods er på 85 hektar

Ejere af Falkenhøj 
 (1787-1796) Arnoldus von Falkenskiold
 (1796-1798) Joachim Barner Paasche
 (1798-1800) Christian Ditlev Carl Rantzau
 (1800-1806) Haagen Christian Astrup
 (1806-1809) Frederik Hoppe
 (1809-1813) A. H. Bachmann
 (1813-1824) Enke Fru Rosencrone
 (1824-1825) M. Rothe 
 (1825-1855) H. P. Alsing
 (1855-1894) Haagen Simonsen
 (1894-1907) Frederik H. Simonsen
 (1907-1913) S. H. Jul Petersen
 (1913-1928) A. Qvistgaard Bay
 (1928-) Henning Henningsen

Kilder 

J. P. Trap: Danmark 5.udgave, Kraks Landbrug

Herregårde i Kalundborg Kommune
Herregårde i Holbæk Amt
Etableret i 1787
Ehud Barak

Ehud Barak (Hebraisk: אֵהוּד בָּרָק) (født Ehud Brog den 12. februar 1942 i Mishmar HaSharon kibbutzen i Det britiske mandatområde i Palæstina) er en israelsk politiker. Barak var Israels tiende premierminister fra 1999–2001. Pr. januar 2009 er han landets forsvarsminister, en position han har besiddet siden 2007.

Familie 
Barak var gift i 34 år med Nava, som han har tre døtre med; de er i dag separerede.

Uddannelse og militær karriere 
Ehud Barak er uddannet (BA, Bachelor of Arts) fra Hebrew University i Jerusalem i matematik og fysik i 1976 og desuden i administration ved Stanford University i USA i 1978. I 1959 startede hans militære karriere. I 1970'erne var han kommandant for eliteenheden Sayyeret Matkal, fra 1983-86 var han leder af Israels efterretningstjeneste og i 1991 blev han leder af det israelske militær med den højeste rang en soldat kunne nå i den isralske hær. I 1995 valgte Barak at trække sig tilbage fra hæren som den mest dekorerede soldat i Israels historie sammen med Major Nechemya Cohen.

Politisk karriere 
Barak blev i 1995 medlem af arbejderpartiet og blev samtidig udnævnt til indenrigsminister i Rabins regering og efter denne blev myrdet som udenrigsminister i Shimon Peres regering. Han blev valgt til Knesset første gang i 1996 og samme år blev han leder af arbejderpartiet og 17. maj 1999 udnævnt til premierminister, en post han bestred indtil valgnederlaget til Ariel Sharon 7. marts 2001.

Eksterne henvisninger 

Politikere fra Israel
Militærfolk fra Israel
Israels premierministre
Mervyn Peake

Mervyn Laurence Peake (9. juli 1911 – 17. november 1968) var en engelsk modernistisk forfatter, digter og illustrator. Han er bedst kendt for Gormenghast-trilogien, der følger Titus Groans liv. Mervyn Peakes bøger sammenlignes undertiden med J.R.R. Tolkiens, men hans surreelle fiktion er påvirket af Charles Dickens og Robert Louis Stevenson i modsætning til Tolkiens studier af mytologi og filosofi.

Peakes barnebarn er den britiske musiker og singer-songwriter Jack Peñate.

Referencer 

Romanforfattere fra England
Digtere fra England
Illusionister
Magic Johnson

Earvin Johnson, Jr. (14. august 1959), bedre kendt som Magic Johnson er en tidligere amerikansk basketballspiller. Han spillede i 1980'erne og starten af 90'erne i NBA. Han var Point Guard for L.A. Lakers (Los Angeles), hvor han på den tid bl.a. spillede mod Larry Bird fra Boston Celtics og Chicago Bulls' Michael Jordan. Disse tre var en del af det såkaldte Dream Team, som vandt OL guld i Barcelona, 1992. Ud over det vandt Magic Johnson flere NBA mesterskaber i 80'erne, og er indehaver at rekorden som den spiller, der har lavet flest assists per kamp i NBA med et gennemsnit på 11,2.
Magic Johnson blev tvunget til at trække sig tilbage, da han i 1991 offentliggjorde, at han var HIV-positiv. Det lykkedes ham at vinde NBA-kollegerne over til hans sag og i et kort comeback i 1996 blev han den første erklærede HIV-positive spiller i ligaen. Efter han trak sig tilbage, har han udmærket sig som fortaler for forebyggelse af HIV og sikker sex.

I 2002 blev Magic optaget i Naismith Memorial Basketball Hall of Fame.

Referencer

Eksterne henvisninger 

Personer fra Michigan
Basketballspillere fra USA
Basketballspillere fra Los Angeles Lakers
Medlemmer af Naismith Memorial Basketball Hall of Fame
Hollywood Walk of Fame
Jørgen Bech Simony

Jørgen Bech Simony (født 5. februar 1887 i Aalborg, død 12. november 1944 i Svesinglejr) var politimester i Varde.

Simony var modstandsmand under 2. verdenskrig og blev i januar 1943 gjort til leder af modstandsarbejdet af Flemming Juncker. Han blev anholdt 12. december 1943 efter sabotagen på Callesens Maskinfabrik i Aabenraa, senere deporteret til den tyske KZ-lejr Neuengamme, dernæst til en udekommmando til Svesinglejren, hvor han døde 12. november 1944. 

Simony har fået en vej opkaldt efter sig i Varde.

Kilder 
 Opslag i Modstandsdatabasen

Eksterne henvisninger 
 

Modstandsfolk fra Danmark
Politifolk fra Danmark
Ofre for Holocaust fra Danmark
Danskere i 1900-tallet
Personer fra Aalborg
Manni Crone

Manni Crone er en dansk oversætter og ph.d. cand.scient.pol. fra Institut d'études politiques de Paris samt DEA fra l'École des Hautes Études en Sciences Sociales. Hun er desuden uddannet fra Forfatterskolen 1998.

Hun har blandt andre oversat Boris Vian og Francis Picabia fra fransk til dansk sammen med Asger Schnack.

Hun er adjunkt ved Institut for Statskundskab ved Københavns Universitet. Her forsker hun blandt andet i islam, sekularisme og i religiøs indflydelse på politikdannelser.

Oversættere fra Danmark
Tjek fødselsår
Politologer fra Danmark
Dansksprogede forfattere fra Danmark
Holstener

Holsteneren er en lidt kraftig, men elegant ridehest.
Holsteneren er mellem 165 og 172 cm høj. Den kan have alle rene farver.
Den stammer fra Holsten i Tyskland og er udbredt i Europa, Amerika, Afrika og Asien. 

Holsteneren er meget brugt i konkurrenceridning og udmærker sig især inden for springning. I gamle dage blev den brugt som træk- og kørehest, men senere blev mere ædelt blod blandet ind i avlen, og den blev til den moderne holstener.

Holsteneren er en af de ældste varmblodsracer i Tyskland. De tidligste optegnelser vedrørende holsteneravlen dateres helt tilbage til 1200-tallet. Her gav greven af Holstein og Stormand græsningsrettigheder til et kloster i Uetersen. Klostrets munke avlede heste i dette område helt op til reformationen. Avlen fortsatte senere via private jordejere, da der var behov for heste både til landbrug og militært brug.

Eksterne henvisninger 

 Holstener Foreningen i Danmark
 Deutscher Holsteiner Verband

Noter 

Hesteracer
Tv-modtagerboks

En (digital) tv-modtagerboks eller Set-top boks (STB, eng. set top box) er en elektronisk enhed, der modtager, behandler og/eller viderebringer et signal. Navnet set-top boks kommer fra engelsk "TV-set" og betyder frit oversat en boks der står på toppen af et TV.

Det mest almindelige brug af boksen finder sted som led mellem signalkilde og fjernsyn, hvor den omformer digitale signaler fra bredbånd, kabel-tv, parabol eller antenne til analogt RGB af høj kvalitet. Boksen kan sideløbende formidle flere slags signaler og har ofte tillige dekoderfunktion til betalings-tv.

Boksen styres af en fjernbetjening der gennem menuer vist på skærmen giver mulighed for kanalskift, programmering, interaktivt tv mm. 

Et eksempel på en digital modtagerboks er den fransk producerede Sagem, der sælges gennem TDC til modtagelse af digitalt kabel-tv under navnet Selector.

I november 2009 slukkes de analoge antenne-signaler. Alle, der ser tv via antenne, skal derfor have en digital modtager (digital modtagerboks eller tilsvarende) i form af en DVB-tuner.

Der er endnu ikke planer om noget tilsvarende for kabel-tv, så kabel-tv-seere behøver foreløbig ikke foretage sig noget.

Kunder, der ser tv via en bredbåndsforbindelse, kan indtil videre ikke undgå at bruge en digital modtagerboks, da der endnu mangler generelle standarder for bredbånds-tv.

Formentlig fra 2013 bliver kanal 61-69 anvendt til 800MHz-bredbånd, hvilket kan give tv-forstyrrelser på udstyr, som ikke er robust overfor 800MHz-bredbånd.

Modtagerboks
Medieafspillere
Klaus Thrane

Klaus Christian Thrane (født 10. juli 1955 i Skagen) er en dansk trommeslager mest kendt fra Lars Lilholt Band.

Klaus Christian Thrane begyndte at spille trommer som 5-årig i 1960. Da han var 10 spillede han i kopi-bandet The Noisy Dukes. Senere i 1970'erne spillede han med i Evolution, hvor musikken var en blanding mellem Steppeulvene, Young Flowers og Canned Heat. I 1972 spillede han med i Ramasjang som var en blanding mellem Cream og Steppenwolf.

I 1973 flyttede den 18 årige Klaus Thrane til Frederikshavn, hvor han tog en hf-eksamen på Frederikshavn Gymnasium. Da han gik på Frederikshavn Gymnasium spillede han i et overgangsband med navn RAMI (overgangen var Ramasjang og Coma), hvor musikken lignede Frank Zappas. Senere var han med i COMA, hvor i blandingen var Frank Zappa, Miles Davis og King Crimson men også danske bands som Entrence og Secret Oyster.

I 1978 flyttede Klaus Thrane til Aalborg, hvor han begyndte at spille rockstil. I 1977 spillede han med i Rockmaskinen, som var en blanding mellem Elvis Presley, Ray Charles, Kinks og Rolling Stones. Rockmaskinen fik også gæstemusikere med som Allan Olsen og Jytte Pilloni.

Fra 1982-1984 spillede han børnemusik i bandet Mælkebøtten. Fra 1984-1987 spillede Klaus Thrane med andre bands som BLT (Back, Larsen & Thrane), Jan Larsen, Ache og PC5.

I 1987 spillede Klaus Thrane sammen med Kristian Lilholt (som allerede var i gang med at spille sammen med sin storebror og lillesøster i Lars Lilholt Band) i bandet DK. Det var dansk popmusik Kristian selv havde komponeret. Den 1. oktober mødte Klaus Thrane 34-årige Lars Lilholt og 18 dage senere spillede Klaus sammen med Lars Lilholt og Nils Torp i Skelunds-Suiten og en måned efter tog Klaus Thrane og alle de andre i Lars Lilholt Band til Dreamland Studiet i Nibe og gik i gang med Lars Lilholt Bands album nummer fire I en sommernat. Den 1. maj 1988 gik hans job som trommeslager i Lars Lilholt Band i Bourges Festivalen i Frankrig og efter turnéen sagde han ja til et job mere. I 1989 gik opløsningstruslerne dog i gang i Lars Lilholt Band og mellem årene 1989 og 1990 flyttede han til Århus og spillede en del sammen med På Slaget 12. I 1990 var Lars Lilholt Band genopstået pga. af sangen Kald Det Kærlighed var begyndt at blive et radio-hit og på livepladen Kontakt.

I 1991 blev Rockmaskinen opløst pga. at Klaus Thrane spillede i Lars Lilholt Band. I 1992 giftede Klaus sig med Tine Lilholt. Efter Klaus havde turneret med Lilholt Band i 5 år begyndte Lilholt Band at tage et års pause. I løbet af året 1993 var Klaus Thrane trommeklovn i Cirkus Charlie og spillede med i teaterstykket Jesus Christ Superstar. I 2014 forlod Klaus Thrane Lars Lilholt Band. Han bor i Himmerland og er stadig gift med Tine Lilholt. Han har også været med i andre teaterstykker som Cats og Nick Cave Teaterkoncert sammen med Tom Bilde.

Trommeslagere fra Danmark
Personer fra Skagen
Lars Lilholt Band
Rockmusikere fra Danmark
Europavej E39

E39 er en 1.330 km lang nord-sydgående europavej, der starter i Trondheim i Norge og slutter i Aalborg i Danmark. Der er færgeforbindelse mellem Kristiansand og Hirtshals og otte yderligere færgeforbindelser i Norge.

E39's rute er som følger:
Trondheim – Orkanger – Vinjeøra – Halsa ..(færge).. Kanestrøm – KRIFAST – Batnfjordsøra – Molde ..(færge).. Vestnes – Sjøholt – Spjelkavik (Ålesund) – Solavågen ..(færge).. Festøya – Ørsta – Volda ..(færge).. Folkestad – Nordfjordeid – Anda ..(færge).. Lote – Sandane – Førde – Lavik ..(færge).. Oppedal – Instefjord – Knarvik – Bergen – Os – Halhjem ..(færge).. Sandvikvåg – Stord – Leirvik – Sveio – Aksdal – Bokn – Arsvågen ..(færge).. Mortavika – Rennesøy – Randaberg – Stavanger – Sandnes – Helleland – Flekkefjord – Lyngdal – Mandal – Kristiansand ..(færge).. Hirtshals – Hjørring – Brønderslev – Motorvejskryds Vendsyssel. 

I Trondheim er der forbindelser til E6 og E14. I Ålesund er der forbindelse til E136, i Bergen til E16, mens man i Haugesund kan opnå forbindelse til E134. Endelig er der i Kristiansand forbindelse til E18 og i Aalborg til E45.

E39 i Danmark 
I Danmark er E39 motorvej fra syd for Hirtshals til nord for Aalborg. Den har også navnet Hirtshalsmotorvejen.

Historie

Ruteforløb

Se også 

39
Europaruter i Danmark
Veje i Norge
Veje i Sverige
Europavej E45



Ruten 
Det sydligste punkt er Gela i Italien og der fra videre nordpå gennem Messina – Napoli – Bologna – Innsbruck – München – Nürnberg – Hannover – Hamborg – Flensborg – Kolding - Vejle - Skanderborg - Aarhus – Aalborg – Frederikshavn – Göteborg – Mora – Östersund – Gällivare – Karesuando – Palojoensuu – Hetta – Kautokeino for at slutte i Alta i Norge.
Længden er 4985 km. Længden i Danmark er 357 km.

Strækningen Hamborg – Göteborg hed E3 indtil 1992.

Historie i Sverige 
E45 blev forlænget fra Göteborg i november 2006 gennem Sverige til Karesuando ved Finlands grænse, en forlængelse på 1690 km.

Historie i Danmark 
I Danmark er hovedlandevejene med europavej status E45 mellem Frøslev – Frederikshavn, igennem ca 31 år næsten blevet erstattet af motorvejene: 

Der er et sidste stykke fra Vangen – Frederikshavn ca. 4km, som stadigvæk er hovedlandevej med status som europavej E45.

Man kan nu køre kun på motorvej fra Frederikshavn til Bologna i Italien

Billedgalleri

Referencer

Eksterne henvisninger 

45
Europaruter i Danmark
Veje i Finland
Veje i Sverige
Veje i Tyskland
Veje i Østrig
Veje i Italien
Europavej E47

Europavej 47 eller blot E47 er en europavej i Tyskland, Danmark, og Sverige. Den starter i Lübeck i Tyskland, går via Rødbyhavn – København – Helsingør i Danmark for at slutte i Helsingborg i Sverige. Europavej 47 er 290 km lang og udgør vejdelen af Fugleflugtslinjen mellem Skandinavien og Nordtyskland. Vejforbindelsen hed E4 indtil 1992.

E47 var planlagt at fortsætte i Sverige og Norge, men man har beholdt navnet E6, fordi man mente at det ville blive for dyrt at omskilte vejen. Den samme situation gælder i øvrigt også for E4 og E55.

I Tyskland er E47 en motorvej fra Lübeck til Heiligenhafen, men ikke fra Heiligenhafen til Puttgarden. Det er færge fra Puttgarden til Rødbyhavn over Femern Bælt. Det findes planer om en fast forbindelse her, Femern Bælt-forbindelsen.

Historie i Danmark 
I Danmark er hovedlandevejene med europavej status E47 mellem Rødbyhavn – Helsingør, igennem ca 51 år blevet erstattet af motorvejene:

Referencer

Eksterne henvisninger 

47
Europaruter i Danmark
Veje i Tyskland
Veje i Sverige
Europavej E55

E55 er en europavej der starter i Helsingborg i Sverige,  går gennem Helsingør – København – Gedser – Berlin – Prag – Salzburg – Udine – Rimini – Brindisi – Igoumenitsa – Patras og slutter i Kalamata i Grækenland. Længden er 2930 km.

E55 var planlagt at fortsætte i Sverige og Finland, men man har beholdt navnet E4, fordi man mente at det ville blive for dyrt at omskilte vejen.
 
Den samme situation gælder i øvrigt også for E6 (E47).

Historie i Danmark 
I Danmark er hovedlandevejene med europavej status E55 mellem Helsingør – Gedser, igennem ca 29 år næsten blevet erstattet af motorvejene: 

Der er et sidste stykke fra (Ønslev – Gedser) ca. 36 km, som stadigvæk er hovedlandevej med status som europavej E55. Nykøbing Falster Omfartsvej blev åbnet i 2014.

Motortrafikvej Nykøbing F - Sydmotorvejen

Den 12. juni 2018 fortalte Transportminister Ole Birk Olesen at han havde givet besked til Vejdirektoratet om at der skulle laves en analyse på om at Europavej E55 mellem Nykøbing Falster og Sydmotorvejen kunne udvides til en 2+1-vej eller 2+1 sporet motortrafikvej.  

Den 30. november 2018 fremlagde Regeringen (Venstre, Konservativ, Liberal Alliance) og Dansk Folkeparti finansloven for 2019, i denne fortalte regeringen at der skulle laves en VVM-redegørelse af en opgradering af E55 mellem Nykøbing Falster og Sydmotorvejen E47/E55 til bl.a. 2+1 vej eller en 2+1 sporet motortrafikvej.

Den 10. august 2019 fortalte René Christensen fra Dansk Folkeparti, at han skulle mødes med transportminister, Benny Engelbrecht for at diskutere en opgradering af vejen mellem Sydmotorvejen og Nykøbing Falster til en fire sporet motortrafikvej. Vejen skulle opgraderes dels på grund af tung trafik, men også fordi der er sket mange trafikulykker på denne strækning.

Referencer

Eksterne henvisninger 

55
Europaruter i Danmark
Veje i Sverige
Veje i Tyskland
Veje i Østrig
Veje i Tjekkiet
Veje i Italien
Veje i Grækenland
Kong Pukkelrygs Land

Kong Pukkelrygs Land er et album med Lars Lilholt Band fra 1994. Det er indspillet fra november til december 1993 i Silkeborg.

Sangen "Men Aldrig som før" var med i DGI Landstævne i 1994. "Hvidsten Kro" handler om Hvidstengruppen, som under 2. verdenskrig havde til opgave at bevæbne sabotører med våben nedkastet fra engelske fly.

Spor 
 "Men Aldrig Som Før"
 "Har Denne Vej et Hjerte?"
 "Alting Er Forbundtet"
 "Hvidsten Kro"
 "Da Kærligheden Kom Til Byen"
 "Førend Vinteren Kommer"
 "Onkel Christian"
 "Og Gudenåen går mod Kattegat"
 "To Skud i Stockholm"
 "Gir Du Mig Lov"
 "I et Tarveligt Teater"
 "Anno 5001"
 "Langå Banegård"
 "Der er ingen vej tilbage"

Musikere 
 Lars Lilholt (Sang, El-Violin, Akustisk Violin, El-Guitar, Mundharpe, Drejelire, Mandolin, Dulcimer, Akustisk Guitar, Bombarde, Keyboard)
 Kristian Lilholt (Keyboard, Akustisk guitar, kor)
 Tine Lilholt (Blokfløjter, tværfløjte, keltisk harpe, harmonika, kor)
 Tom Bilde (Bas, Akustisk guitar, Trækbasun, Mandolin, Mundharpe, el-guitar, Dobro, Banjo, kor)
 Gert Vincent (Akustisk Guitar, Elektrisk guitar, hammerdulcimer, kor)
 Klaus Thrane (Trommer, percussion)

Kilder 

Lars Lilholt Band-album
Album fra 1994
Tina Gylling Mortensen

Tina Gylling Mortensen (født 21. juli 1956) er en dansk skuespiller, uddannet fra Statens Teaterskole i 1979. Hun har været ansat på bl.a. Jomfru Ane Teatret og Mammutteatret, som hun er medleder af. Hun er gift med skuespiller, instruktør og dramatiker Claus Flygare.

Filmografi

Film

Tv-serier

Eksterne links 
 

Skuespillere fra Danmark
Personer i Kraks Blå Bog
Personer fra Frederiksberg
Blå Skærm

Den blå skærm, The Screen of Death, Blue Screen of Death eller forkortelsen BSOD. Udtrykket omhandler den fejlside der vises når et Microsoft Windows styresystem kommer i en fejltilstand det ikke kan håndtere. Navnet kommer af den blå baggrundsfarve på fejlskærmen. Som udgangspunkt vil de nyeste versioner (Windows XP og Vista) ikke vise den blå skærm, men blot automatisk genstarte computeren, men de kan indstilles til at vise den blå skærm; dette kan være nyttigt, da den blå skærm indeholder information der kan bruges til at identificere det opståede problem.

Denne skærm vises normalt hvis en vigtig Windows- eller programfil ikke kan loades. 
I Windows XP opstår denne fejl sjældent, men under fejlen vil computeren normalt køre i MS-DOS-tilstand, eller kommandoprompt, dvs. at systemet meget vil ligne de første Windows-versioner, men i de fleste tilfælde vil computeren prøve at reparere fejlen selv.

Den blå skærm har som regel en blå baggrund med en hvid tekst, men i andre tilfælde har den en sort baggrund med hvid tekst. 
Denne fejl opstår ikke kun på Windows, men kan også forkomme på MAC, dog i en anden udgave.
Mobiler og Xbox  konsollerne indeholder/indeholdt den blå skærm.

Når fejlen opstår i Windows, er det tit en kritisk fejl i operativsystemet, og fænomenet er mest kendt fra Windows 95, 98 og Me.

Red Screen of Death 
Red Screen of Death (forkortelse RSoD, nogle gange kaldet "Red Screen of Doom") er øgenavnet for en fejlbesked som eksisterede i nogle af Windows' betaversioner, f.eks. i betaversionen af Windows Vista. De fjernede det i Beta 1 (Build 5112) af Windows Vista udover diskfejl. Det kan også findes (men sjældent) i versioner af Microsoft's Windows 98 styresystem. The red screen of death, viste sig også i projekt: "Memphis".

Kilder 

Microsoft styresystemer
Nyt Europa

Nyt Europa er en politisk organisation stiftet i 1998, som arbejder for et mere demokratisk EU. Organisation arbejder ud fra et centrum-venstre-grundlag.

Nyt Europa blev dannet i forbindelse med afstemningen om Amsterdam-traktaten i 1998, hvor organisationen anbefalede et ja. Hovedkræften bag etableringen af organisationen var SF-politikeren Steen Gade, der sad som formand for organisationen fra 2004 indtil Lone Loklindt i 2019 overtog formandsposten. Årsagen til at Nyt Europa blev dannet, var at man ønskede at etablere en modvægt til de centrum-venstre-kræfter, som fastholdt deres modstand mod Amsterdam-traktaten.

Mange af medlemmer af Nyt Europa er tidligere modstandere af EU, men som grundet udviklingen i EU, Europa og verden som helhed, efterhånden er blevet tilhængere. Blandt de, der har været aktive i Nyt Europa er Kirsten Jensen, Helle Thorning-Schmidt, Mette Frederiksen, Naser Khader, Anita Bay Bundegaard, Anne Grethe Holmsgaard, Charlotte Fischer, Henrik Dahl og Christine Antorini.

Målet for Nyt Europa er et mere demokratisk EU, et mere føderalt EU hvor beslutninger træffes så tæt på borgerne som muligt, og et EU, som bygger på deltagelsesdemokrati.

Referencer

Eksterne henvisninger 
 Nyt Europas hjemmeside

Politiske organisationer
Etableret i 1998